CELEX: E2021C0203
Language: el
Date: 2021-07-16 00:00:00
Title: Κατ’ εξουσιοδότηση απόφαση αριθ. 203/21/COL της Εποπτεύουσας Αρχής της ΕΖΕΣ της 16ης Ιουλίου 2021 σχετικά με την έγκριση των εθνικών μέτρων της Νορβηγίας και της Ισλανδίας με σκοπό τον περιορισμό του αντικτύπου ορισμένων νόσων των υδρόβιων ζώων σύμφωνα με το άρθρο 226 παράγραφος 3 του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου και για την κατάργηση της απόφασης αριθ. 58/16/COL-D [2021/1957]

11.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 399/8
               
            
         ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ αριθ. 203/21/COL ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ
         της 16ης Ιουλίου 2021
         σχετικά με την έγκριση των εθνικών μέτρων της Νορβηγίας και της Ισλανδίας με σκοπό τον περιορισμό του αντικτύπου ορισμένων νόσων των υδρόβιων ζώων σύμφωνα με το άρθρο 226 παράγραφος 3 του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου και για την κατάργηση της απόφασης αριθ. 58/16/COL-D [2021/1957]
         Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
         Έχοντας υπόψη τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 1 παράγραφος 2 και το άρθρο 3 του πρωτοκόλλου 1,
         Έχοντας υπόψη την πράξη που αναφέρεται στο παράρτημα Ι κεφάλαιο Ι μέρος 1.1 σημείο 13 της συμφωνίας για τον Ευρωπαϊκό Οικονομικό Χώρο (στο εξής: συμφωνία ΕΟΧ),
         κανονισμός (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων [στο εξής: κανονισμός (ΕΕ) 2016/429] (1),
         όπως τροποποιήθηκε και προσαρμόστηκε στη συμφωνία ΕΟΧ με τις ειδικές και τομεακές προσαρμογές που αναφέρονται στο παράρτημα I της εν λόγω συμφωνίας, και ιδίως στο άρθρο 226, στο άρθρο 266 παράγραφος 2 και στο άρθρο 270 παράγραφος 2,
         Έχοντας υπόψη την πράξη που αναφέρεται στο παράρτημα Ι κεφάλαιο Ι μέρος 1.1 σημείο 13ι της συμφωνίας ΕΟΧ,
         κατ’ εξουσιοδότηση κανονισμός (ΕΕ) 2020/990 της Επιτροπής, της 28ης Απριλίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά απαιτήσεις υγείας των ζώων και πιστοποίησης για τις μετακινήσεις υδρόβιων ζώων και προϊόντων ζωικής προέλευσης από υδρόβια ζώα εντός της Ένωσης [στο εξής: κατ’ εξουσιοδότηση κανονισμός (ΕΕ) 2020/990] (2),
         όπως προσαρμόστηκε στη συμφωνία ΕΟΧ με τις τομεακές προσαρμογές που αναφέρονται στο παράρτημα I της εν λόγω συμφωνίας, και ιδίως στο άρθρο 13 παράγραφος 2 στοιχείο γ),
         Έχοντας υπόψη την πράξη που αναφέρεται στο παράρτημα Ι κεφάλαιο Ι μέρος 1.1 σημείο 13ια της συμφωνίας ΕΟΧ,
         εκτελεστικός κανονισμός (ΕΕ) 2020/2002 της Επιτροπής, της 7ης Δεκεμβρίου 2020, για τη θέσπιση κανόνων εφαρμογής του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά την κοινοποίηση σε επίπεδο Ένωσης των καταγεγραμμένων νόσων και την υποβολή εκθέσεων σε επίπεδο Ένωσης σχετικά με αυτές, τους μορφότυπους και τις διαδικασίες για την υποβολή ενωσιακών προγραμμάτων επιτήρησης και προγραμμάτων εκρίζωσης και των σχετικών εκθέσεων, όπως και για την αίτηση αναγνώρισης καθεστώτος απαλλαγμένου από νόσο, καθώς και όσον αφορά το ηλεκτρονικό σύστημα πληροφοριών [στο εξής: εκτελεστικός κανονισμός (ΕΕ) 2020/2002] (3),
         όπως προσαρμόστηκε στη συμφωνία ΕΟΧ με τις ειδικές και τομεακές προσαρμογές που αναφέρονται στο παράρτημα I της εν λόγω συμφωνίας, και ιδίως στο παράρτημα III και στο τμήμα 4 του παραρτήματος V,
         Έχοντας υπόψη την πράξη που αναφέρεται στο παράρτημα Ι κεφάλαιο Ι σημείο 1.1 σημείο 13ιγ της συμφωνίας ΕΟΧ,
         εκτελεστικός κανονισμός (ΕΕ) 2020/2236 της Επιτροπής, της 16ης Δεκεμβρίου 2020, για τη θέσπιση κανόνων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΕ) 2016/429 και (ΕΕ) 2017/625 όσον αφορά τα υποδείγματα πιστοποιητικών υγείας των ζώων για την είσοδο στην Ένωση και για τις ενδοενωσιακές μετακινήσεις φορτίων υδρόβιων ζώων και ορισμένων προϊόντων ζωικής προέλευσης από υδρόβια ζώα και την επίσημη πιστοποίηση με τέτοια πιστοποιητικά, και για την κατάργηση του κανονισμού (ΕΚ) αριθ. 1251/2008 [στο εξής: εκτελεστικός κανονισμός (ΕΕ) 2020/2236] (4),
         όπως προσαρμόστηκε στη συμφωνία ΕΟΧ με τις τομεακές προσαρμογές που αναφέρονται στο παράρτημα I της συμφωνίας ΕΟΧ, και ιδίως στο άρθρο 6 και στα κεφάλαια 1, 2, 3 ή 5 του παραρτήματος Ι,
         όπως προσαρμόστηκε στη συμφωνία ΕΟΧ με το σημείο 4 στοιχείο δ) του πρωτοκόλλου 1 της συμφωνίας ΕΟΧ,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429, ο κατ’ εξουσιοδότηση κανονισμός (ΕΕ) 2020/990, ο εκτελεστικός κανονισμός (ΕΕ) 2020/2002 και ο εκτελεστικός κανονισμός (ΕΕ) 2020/2236 άρχισαν να ισχύουν στα κράτη του Ευρωπαϊκού Οικονομικού Χώρου (στο εξής: κράτη του ΕΟΧ) από τις 21 Απριλίου 2021.
                  
               
                     (2)
                  
                  
                     Ο κανονισμός (ΕΕ) 2016/429 θεσπίζει νέο νομοθετικό πλαίσιο για την πρόληψη και τον έλεγχο νόσων που μεταδίδονται στα ζώα ή στον άνθρωπο. Το άρθρο 226 παράγραφος 1 ορίζει ότι η Νορβηγία και η Ισλανδία μπορούν να εγκρίνουν εθνικά μέτρα για την πρόληψη της εισόδου ή για τον έλεγχο της εξάπλωσης μιας νόσου που δεν ανήκει στις καταγεγραμμένες νόσους που αναφέρονται στο άρθρο 9 παράγραφος 1 στοιχείο δ) του εν λόγω κανονισμού, όταν η νόσος αυτή συνιστά σημαντικό κίνδυνο για την υγεία των υδρόβιων ζώων στα εν λόγω κράτη του ΕΟΧ. Στις νόσους που δεν ανήκουν στις καταγεγραμμένες νόσους που αναφέρονται στο άρθρο 9 παράγραφος 1 στοιχείο δ) του κανονισμού (ΕΕ) 2016/429 συγκαταλέγονται νόσοι υδρόβιων ζώων οι οποίες δεν περιλαμβάνονται σε καμία από τις κατηγορίες των καταγεγραμμένων νόσων του άρθρου 9 παράγραφος 1 (στο εξής: μη καταγεγραμμένες νόσοι) και η καταγεγραμμένη νόσος του ερπητοϊού του κυπρίνου Koi για την οποία απαιτείται επιτήρηση εντός του ΕΟΧ σύμφωνα με το άρθρο 9 παράγραφος 1 στοιχείο ε) του κανονισμού (ΕΕ) 2016/429.
                  
               
                     (3)
                  
                  
                     Τα εν λόγω εθνικά μέτρα δεν πρέπει να υπερβαίνουν τα σκόπιμα και αναγκαία όρια για την πρόληψη της εισόδου ή για τον έλεγχο της εξάπλωσης της εν λόγω νόσου στο εσωτερικό της Νορβηγίας ή της Ισλανδίας, κατά περίπτωση.
                  
               
                     (4)
                  
                  
                     Το άρθρο 226 παράγραφοι 2, 3 και 4 του ίδιου κανονισμού απαιτεί η Νορβηγία και η Ισλανδία να κοινοποιούν εκ των προτέρων στην Εποπτεύουσα Αρχή της ΕΖΕΣ (στο εξής: Αρχή) κάθε προτεινόμενο εθνικό μέτρο και ορίζει ότι η Αρχή εγκρίνει τα εν λόγω εθνικά μέτρα όταν κρίνεται αναγκαία η θέσπιση περιορισμών στις μετακινήσεις μεταξύ της Νορβηγίας ή της Ισλανδίας και άλλων κρατών του ΕΟΧ για την πρόληψη της εισόδου ή για τον έλεγχο της εξάπλωσης της οικείας νόσου, λαμβανομένου υπόψη του συνολικού αντικτύπου της εν λόγω νόσου και των μέτρων που λαμβάνονται στον ΕΟΧ.
                  
               
                     (5)
                  
                  
                     Με σκοπό την προστασία του υγειονομικού καθεστώτος της Νορβηγίας και της Ισλανδίας στον βαθμό που κάθε χώρα διαθέτει εγκεκριμένα εθνικά μέτρα για συγκεκριμένη νόσο σύμφωνα με το άρθρο 226 παράγραφος 3 του κανονισμού (ΕΕ) 2016/429, οι αποστολές ειδών υδρόβιων ζώων που είναι ευπαθή στην εν λόγω νόσο και μεταφέρονται προς τη Νορβηγία ή την Ισλανδία ή εντός των χωρών αυτών (στο εξής: σχετικές αποστολές) πρέπει να είναι καταγωγής κράτους του ΕΟΧ, ή τμήματος αυτού, το οποίο είναι απαλλαγμένο από τη νόσο αυτή. Οι αποστολές αυτές πρέπει να συνοδεύονται από επίσημο πιστοποιητικό, το οποίο πιστοποιεί το εν λόγω καθεστώς απαλλαγμένου από νόσο.
                  
               
                     (6)
                  
                  
                     Δυνάμει του άρθρου 13 παράγραφος 2 στοιχείο γ) του κατ’ εξουσιοδότηση κανονισμού (ΕΕ) 2020/990, οι υπεύθυνοι επιχειρήσεων διασφαλίζουν ότι τα πιστοποιητικά υγείας των ζώων για τις σχετικές αποστολές ορίζουν πως τα υδρόβια ζώα των σχετικών ειδών συμμορφώνονται με τις υγειονομικές εγγυήσεις που είναι αναγκαίες για τη συμμόρφωση με τα εν λόγω εθνικά μέτρα.
                  
               
                     (7)
                  
                  
                     Τα πιστοποιητικά υγείας των ζώων που πιστοποιούν τον τόπο καταγωγής των σχετικών αποστολών συμπεριλαμβάνονται στα σχετικά υποδείγματα επίσημων πιστοποιητικών για τη μετακίνηση υδρόβιων ζώων μεταξύ των κρατών του ΕΟΧ που παρατίθενται στον εκτελεστικό κανονισμό (ΕΕ) 2020/2236 και πρέπει να χρησιμοποιούνται στην περίπτωση σχετικών αποστολών.
                  
               
                     (8)
                  
                  
                     Τα εθνικά μέτρα της Νορβηγίας ή της Ισλανδίας που έχουν εγκριθεί δυνάμει του άρθρου 226 παράγραφος 3 του κανονισμού (ΕΕ) 2016/429 θα πρέπει να εφαρμόζονται μόνον για όσο χρονικό διάστημα παραμένουν σκόπιμα και αναγκαία για την πρόληψη της εισόδου ή για τον έλεγχο της εξάπλωσης της σχετικής νόσου στην οικεία χώρα. Για να δοθεί η δυνατότητα στην Αρχή να προβαίνει σε τακτική αξιολόγηση της σκοπιμότητας και της αναγκαιότητας των μέτρων αυτών και για να παρέχεται η δυνατότητα τροποποίησής τους, εφόσον απαιτείται, η Νορβηγία και η Ισλανδία θα πρέπει να αποστέλλουν ετήσια έκθεση στην Αρχή στην οποία θα περιγράφεται λεπτομερώς η λειτουργία των μέτρων κατά το προηγούμενο έτος. Οι εν λόγω ετήσιες εκθέσεις και άλλες σχετικές εκθέσεις θα πρέπει να περιλαμβάνουν ορισμένες πληροφορίες που ορίζονται στον εκτελεστικό κανονισμό (ΕΕ) 2020/2002.
                  
               
                     (9)
                  
                  
                     Τα προγράμματα εκρίζωσης που έχουν εγκριθεί σύμφωνα με το άρθρο 226 παράγραφος 3 του κανονισμού (ΕΕ) 2016/429 θα πρέπει να οδηγούν σε βελτίωση της κατάστασης της νόσου εντός εύλογου χρονικού διαστήματος. Για λόγους συνοχής, αυτή η χρονική περίοδος δεν θα πρέπει να είναι μεγαλύτερη από την περίοδο εντός της οποίας πρόκειται να ολοκληρωθεί πρόγραμμα εκρίζωσης για νόσο που αναφέρεται στο άρθρο 9 παράγραφος 1 στοιχείο γ) του κανονισμού (ΕΕ) 2016/429. Επομένως, η περίοδος εφαρμογής προγράμματος εκρίζωσης που έχει εγκριθεί δυνάμει του άρθρου 226 παράγραφος 3 του κανονισμού (ΕΕ) 2016/429 δεν θα πρέπει να υπερβαίνει τα έξι έτη από την ημερομηνία της αρχικής έγκρισής του από την Αρχή. Σε δεόντως αιτιολογημένες περιπτώσεις, και κατόπιν αιτήματος της Νορβηγίας ή της Ισλανδίας, κατά περίπτωση, η Αρχή θα πρέπει να έχει τη δυνατότητα να παρατείνει την περίοδο εφαρμογής του προγράμματος εκρίζωσης για επιπλέον περίοδο έξι ετών. Αυτή η μέγιστη περίοδος εφαρμογής καθορίζεται προκειμένου να δοθεί επαρκές χρονικό διάστημα εντός του οποίου μπορεί να ολοκληρωθεί ένα πρόγραμμα εκρίζωσης, αποτρέποντας ταυτόχρονα τη δυσανάλογη και μακροχρόνια διαταραχή των μετακινήσεων υδρόβιων ζώων εντός του ΕΟΧ.
                  
               
                     (10)
                  
                  
                     Με την απόφαση αριθ. 58/16/COL-D της 3ης Μαρτίου 2016 (στο εξής: απόφαση αριθ. 58/16/COL-D), η Αρχή ενέκρινε εθνικά μέτρα της Νορβηγίας με σκοπό τον περιορισμό του αντικτύπου της λοίμωξης από Gyrodactylus salaris σε περιοχές της Νορβηγίας που θεωρούνται απαλλαγμένες από τη νόσο αυτή, δυνάμει του άρθρου 43 της οδηγίας 2006/88/ΕΚ (5). Με τον κανονισμό (ΕΕ) 2016/429 καταργείται η οδηγία 2006/88/ΕΚ, η οποία αποτελεί τη νομική βάση τόσο για την απόφαση αριθ. 58/16/COL-D όσο και για ορισμένες πράξεις [κανονισμός (ΕΚ) αριθ. 1251/2008 (6) και απόφαση αριθ. 2010/221/ΕΚ της Επιτροπής (7)] στις οποίες παραπέμπει η εν λόγω απόφαση. Ως εκ τούτου, και για λόγους σαφήνειας, η απόφαση αριθ. 58/16/COL-D καταργείται με την παρούσα απόφαση.
                  
               
                     (11)
                  
                  
                     Η Αρχή, σε στενή συνεργασία με την Ευρωπαϊκή Επιτροπή, αξιολόγησε τα εθνικά μέτρα με σκοπό τον περιορισμό του αντικτύπου της λοίμωξης από Gyrodactylus salaris (μη καταγεγραμμένη νόσος) που κοινοποίησε η Νορβηγία δυνάμει του άρθρου 226 παράγραφος 2 του κανονισμού (ΕΕ) 2016/429 (έγγραφο αριθ. 1207866), λαμβανομένων υπόψη των προτύπων του Παγκόσμιου Οργανισμού για την Υγεία των Ζώων (OIE) (8) και του συνολικού αντικτύπου της εν λόγω νόσου και των κοινοποιημένων μέτρων στον ΕΟΧ.
                  
               
                     (12)
                  
                  
                     Η Αρχή εκφράζει την ικανοποίησή της για το ότι η Νορβηγία σχεδίασε ένα αποτελεσματικό πρόγραμμα εκρίζωσης για τις περιοχές της χώρας στις οποίες παραμένει η λοίμωξη από Gyrodactylus salaris. Η Αρχή εκφράζει επιπλέον την ικανοποίησή της για το ότι η Νορβηγία διατήρησε το καθεστώς απαλλαγμένου από νόσο για τις περιοχές της Νορβηγίας οι οποίες θεωρούνται απαλλαγμένες από το Gyrodactylus salaris βάσει της απόφασης αριθ. 58/16/COL-D και απέδειξε την ισχύ καθεστώτος απαλλαγμένου από τη νόσο για όλες τις άλλες περιοχές της Νορβηγίας που δεν καλύπτονται από το πρόγραμμα εκρίζωσης. Τέλος, η Αρχή εκφράζει την ικανοποίησή της για το ότι η Νορβηγία απέδειξε τη σκοπιμότητα και την αναγκαιότητα των εθνικών μέτρων για τη θέσπιση περιορισμών στις μετακινήσεις με σκοπό την πρόληψη της εισόδου ή τον έλεγχο της εξάπλωσης της νόσου. Ως εκ τούτου, η Αρχή εγκρίνει τα εθνικά μέτρα με την παρούσα απόφαση σύμφωνα με το άρθρο 226 παράγραφοι 3 και 4 του κανονισμού (ΕΕ) 2016/429.
                  
               
                     (13)
                  
                  
                     Η Αρχή, με την κατ’ εξουσιοδότηση απόφαση αριθ. 201/21/COL (έγγραφο αριθ. 1212279), υπέβαλε δεόντως το σχέδιο απόφασης στην επιτροπή σύμφωνα με το άρθρο 226 παράγραφος 3 και το άρθρο 266 παράγραφος 2 του κανονισμού (ΕΕ) 2016/429. Η επιτροπή ενέκρινε το σχέδιο απόφασης. Κατά συνέπεια, το σχέδιο απόφασης είναι σύμφωνο με τη γνώμη της επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι περιοχές της Νορβηγίας και της Ισλανδίας, οι οποίες παρατίθενται στην τέταρτη στήλη του πίνακα στο παράρτημα I της παρούσας απόφασης, θεωρούνται απαλλαγμένες από τις νόσους που παρατίθενται στις σχετικές γραμμές της πρώτης στήλης του εν λόγω πίνακα και η οικεία χώρα λαμβάνει έγκριση για τη θέσπιση εθνικών μέτρων σύμφωνα με το άρθρο 226 παράγραφος 3 του κανονισμού (ΕΕ) 2016/429.
         
         
            Άρθρο 2
            Εγκρίνονται τα προγράμματα εκρίζωσης τα οποία έχουν θεσπίσει η Νορβηγία και η Ισλανδία για τις νόσους που υπόκεινται στα εθνικά μέτρα και παρατίθενται στην πρώτη στήλη του πίνακα στο παράρτημα IΙ της παρούσας απόφασης, όσον αφορά τις περιοχές που παρατίθενται στις σχετικές γραμμές της τέταρτης στήλης.
            Η περίοδος εφαρμογής ενός προγράμματος εκρίζωσης δεν υπερβαίνει τα έξι έτη από την ημερομηνία της αρχικής έγκρισής του από την Αρχή. Σε δεόντως αιτιολογημένες περιπτώσεις, η Αρχή μπορεί, κατόπιν αιτήματος της Νορβηγίας ή της Ισλανδίας, κατά περίπτωση, να παρατείνει την περίοδο εφαρμογής του προγράμματος εκρίζωσης για επιπλέον περίοδο έξι ετών.
         
         
            Άρθρο 3
            Τα είδη των υδρόβιων ζώων που είναι ευπαθή στις νόσους που παρατίθενται στη δεύτερη στήλη του παραρτήματος III της παρούσας απόφασης μετακινούνται προς τις σχετικές περιοχές της Νορβηγίας και της Ισλανδίας που παρατίθενται στην τέταρτη στήλη των πινάκων των παραρτημάτων Ι και ΙΙ της παρούσας απόφασης, στον βαθμό που η οικεία νόσος υπόκειται στα εθνικά μέτρα της Νορβηγίας ή της Ισλανδίας, μόνον εάν:
            
                        α)
                     
                     
                        είναι καταγωγής κράτους του ΕΟΧ, ή τμήματος αυτού, το οποίο είναι εγκεκριμένο ως απαλλαγμένο από την επίμαχη νόσο· και
                     
                  
                        β)
                     
                     
                        συνοδεύονται από επίσημο πιστοποιητικό που εκδίδεται από την αρμόδια αρχή του κράτους καταγωγής του ΕΟΧ, το οποίο συντάσσεται σύμφωνα με κατάλληλο υπόδειγμα πιστοποιητικού υγείας των ζώων που παρατίθεται στα κεφάλαια 1, 2, 3 ή 5 του παραρτήματος I του εκτελεστικού κανονισμού (ΕΕ) 2020/2236, στο οποίο προσδιορίζεται, σύμφωνα με το άρθρο 13 παράγραφος 2 στοιχείο γ) του κατ’ εξουσιοδότηση κανονισμού (ΕΕ) 2020/990, ότι τηρούνται οι εγγυήσεις υγείας που είναι απαραίτητες για τη συμμόρφωση με τα οικεία εθνικά μέτρα της Νορβηγίας ή της Ισλανδίας.
                     
                  
         
            Άρθρο 4
            Το αργότερο έως τις 30 Απριλίου κάθε έτους, η Νορβηγία και η Ισλανδία υποβάλλουν στην Αρχή έκθεση σχετικά με τα εθνικά μέτρα τους που έχουν εγκριθεί σύμφωνα με το άρθρο 226 παράγραφος 3 του κανονισμού (ΕΕ) 2016/429.
            Στην έκθεση:
            
                        α)
                     
                     
                        περιλαμβάνονται πληροφορίες σχετικά με τα μέτρα που ελήφθησαν κατά το προηγούμενο ημερολογιακό έτος για τη διατήρηση τυχόν σχετικού καθεστώτος απαλλαγμένου από νόσο, συμπεριλαμβανομένων, τουλάχιστον, των πληροφοριών που ορίζονται στο παράρτημα III του εκτελεστικού κανονισμού (ΕΕ) 2020/2002·
                     
                  
                        β)
                     
                     
                        περιλαμβάνονται πληροφορίες σχετικά με την εξέλιξη τυχόν σχετικού προγράμματος εκρίζωσης, συμπεριλαμβανομένων λεπτομερειών των δοκιμών που διενεργήθηκαν κατά το προηγούμενο ημερολογιακό έτος και, τουλάχιστον, των πληροφοριών που ορίζονται στο τμήμα 4 του παραρτήματος V του εκτελεστικού κανονισμού (ΕΕ) 2020/2002· και
                     
                  
                        γ)
                     
                     
                        περιγράφονται οι λόγοι για τους οποίους το οικείο καθεστώς απαλλαγμένου από νόσο ή το πρόγραμμα εκρίζωσης θα πρέπει να εξακολουθήσει να ισχύει για ένα ακόμη ημερολογιακό έτος. Ιδιαίτερη αναφορά γίνεται στη διαθεσιμότητα θεραπειών, εμβολίων, ζώων ανθεκτικών στη νόσο ή σε άλλες σχετικές εξελίξεις σε περίπτωση που μία ή περισσότερες από αυτές έχουν καταστεί βιώσιμη επιλογή για την πρόληψη και τον έλεγχο της λοίμωξης από Gyrodactylus salaris μετά την υποβολή της προηγούμενης έκθεσης.
                     
                  
         
            Άρθρο 5
            Τα εθνικά μέτρα της Νορβηγίας ή της Ισλανδίας που έχουν εγκριθεί από την Αρχή σύμφωνα με το άρθρο 226 παράγραφος 3 του κανονισμού (ΕΕ) 2016/429 μπορούν να τροποποιούνται από την Αρχή σε περίπτωση που οι πληροφορίες που αναφέρονται στο άρθρο 4 στοιχείο γ) της παρούσας απόφασης, ή άλλες παρόμοιες πληροφορίες σχετικά με την εξέλιξη της υγείας των ζώων, δείχνουν ότι η θέσπιση περιορισμών στις μετακινήσεις μεταξύ των κρατών του ΕΟΧ δεν είναι πλέον αναγκαία ή δικαιολογημένη για την πρόληψη της εισόδου ή για τον έλεγχο της εξάπλωσης της οικείας νόσου.
         
         
            Άρθρο 6
            Η απόφαση αριθ. 58/16/COL-D καταργείται.
         
         
            Άρθρο 7
            Η παρούσα απόφαση αρχίζει να ισχύει την ημέρα της υπογραφής της.
         
         
            Άρθρο 8
            Η παρούσα απόφαση απευθύνεται στη Νορβηγία και την Ισλανδία.
         
         
            Βρυξέλλες, 16 Ιουλίου 2021.
            
               
                  Για την Εποπτεύουσα Αρχή της ΕΖΕΣ, ενεργούσα σύμφωνα με την κατ’ εξουσιοδότηση απόφαση αριθ. 130/20/COL,
               
               Högni S. KRISTJÁNSSON
               
                  Αρμόδιο μέλος του Σώματος
               
            
            
               Melpo-Menie JOSÉPHIDÈS
               
                  Προσυπογράφουσα ως
               
               
                  Διευθύντρια Νομικών και Εκτελεστικών Υποθέσεων
               
            
         
         
            (1)  Ενσωματώθηκε στη συμφωνία ΕΟΧ με την απόφαση αριθ. 179/2020 της Μικτής Επιτροπής, της 17ης Δεκεμβρίου 2020.
         
            (2)  Ενσωματώθηκε στη συμφωνία ΕΟΧ με την απόφαση αριθ. 4/2021 της Μικτής Επιτροπής, της 4ης Φεβρουαρίου 2021.
         
            (3)  Ενσωματώθηκε στη συμφωνία ΕΟΧ με την απόφαση αριθ. 4/2021 της Μικτής Επιτροπής, της 4ης Φεβρουαρίου 2021.
         
            (4)  Ενσωματώθηκε στη συμφωνία ΕΟΧ με την απόφαση αριθ. 93/2021 της Μικτής Επιτροπής, της 19ης Μαρτίου 2021.
         
            (5)  Η πράξη που προηγουμένως αναφερόταν στο παράρτημα I κεφάλαιο I μέρος 3.1 σημείο 8α της συμφωνίας ΕΟΧ, η οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων, όπως τροποποιήθηκε και προσαρμόστηκε στη συμφωνία ΕΟΧ με τις τομεακές προσαρμογές που αναφέρονται στο παράρτημα Ι της συμφωνίας ΕΟΧ.
         
            (6)  Η πράξη που προηγουμένως αναφερόταν στο παράρτημα Ι κεφάλαιο Ι μέρος 4.2. σημείο 86 της συμφωνίας ΕΟΧ, ο κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων, όπως τροποποιήθηκε και προσαρμόστηκε στη συμφωνία ΕΟΧ με τις τομεακές προσαρμογές που αναφέρονται στο παράρτημα Ι της συμφωνίας ΕΟΧ.
         
            (7)  Η πράξη που αναφέρεται στο παράρτημα Ι κεφάλαιο Ι μέρος 4.2. σημείο 94 της συμφωνίας ΕΟΧ, η απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου, όπως τροποποιήθηκε και προσαρμόστηκε στη συμφωνία ΕΟΧ με τις τομεακές προσαρμογές που αναφέρονται στο παράρτημα Ι της συμφωνίας ΕΟΧ.
         
            (8)  Κώδικας υγείας υδρόβιων ζώων του OIE και Εγχειρίδιο διαγνωστικών δοκιμών του OIE για τα υδρόβια ζώα.
      
      
         
            ΠΑΡΑΡΤΗΜΑ I
            
               Περιοχές της Νορβηγίας και της Ισλανδίας που θεωρούνται απαλλαγμένες από ορισμένες νόσους που προσβάλλουν υδρόβια ζώα και για τις οποίες έχουν εγκριθεί εθνικά μέτρα σύμφωνα με το άρθρο 226 παράγραφος 3 του κανονισμού (ΕΕ) 2016/429
            
            
                        Νόσος
                     
                     
                        Κράτος ΕΖΕΣ-ΕΟΧ
                     
                     
                        Κωδικός
                     
                     
                        Γεωγραφική οριοθέτηση της περιοχής για την οποία εγκρίνονται τα εθνικά μέτρα
                     
                     
                        Αριθ. απόφασης της Εποπτεύουσας Αρχής της ΕΖΕΣ με την οποία εγκρίνεται το εθνικό μέτρο
                     
                  
                        Λοίμωξη από Gyrodactylus salaris (GS)
                     
                     
                        Νορβηγία
                     
                     
                        NO
                     
                     
                        Σύνολο της επικράτειας, με εξαίρεση τις λεκάνες απορροής που υπόκεινται σε εγκεκριμένο πρόγραμμα εκρίζωσης για την GS, όπως παρατίθενται στο παράρτημα II του παρόντος εγγράφου
                     
                     
                        203/21/COL
                     
                  
      
      
         
            ΠΑΡΑΡΤΗΜΑ II
            
               Περιοχές της Νορβηγίας και της Ισλανδίας στις οποίες εφαρμόζονται προγράμματα εκρίζωσης για ορισμένες νόσους που προσβάλλουν υδρόβια ζώα και για τις οποίες έχουν εγκριθεί εθνικά μέτρα σύμφωνα με το άρθρο 226 παράγραφος 3 του κανονισμού (ΕΕ) 2016/429
            
            
                        Νόσος
                     
                     
                        Κράτος ΕΖΕΣ-ΕΟΧ
                     
                     
                        Κωδικός
                     
                     
                        Γεωγραφική οριοθέτηση της περιοχής για την οποία εγκρίνονται τα εθνικά μέτρα
                     
                     
                        Αριθ. απόφασης της Εποπτεύουσας Αρχής της ΕΖΕΣ με την οποία εγκρίνεται το εθνικό μέτρο
                     
                  
                        Λοίμωξη από Gyrodactylus salaris (GS)
                     
                     
                        Νορβηγία
                     
                     
                        NO
                     
                     
                        Οι λεκάνες απορροής των περιοχών Skibotnelva, Signaldalselva και Kitdalselva (Troms), Leirelva, Ranelva, Drevja, Fusta, Vefsna, Hundåla, Halsanelva, Hestdalselva, Dagsvikelva και Nylandselva (Nordland), Batnfjordselva, Driva, Litledalselva, Usma (Øksendalselva) (Møre και Romsdal), Drammenselva και Lierelva (Buskerud), Vesleelva (Sandeelva) και Selvikvassdraget (Vestfold)
                     
                     
                        203/21/COL
                     
                  
      
      
         
            ΠΑΡΑΡΤΗΜΑ III
            
               Είδη υδρόβιων ζώων που είναι ευπαθή στις νόσους που υπόκεινται σε εθνικά μέτρα βάσει του άρθρου 226 παράγραφος 1 του κανονισμού (ΕΕ) 2016/429
            
            
                        Νόσος
                     
                     
                        Ευπαθές είδος
                     
                  
                        Νόσος του ερπητοϊού του κυπρίνου Koi (KHV)
                     
                     
                        Όπως ορίζεται στη στήλη 3 του πίνακα στο παράρτημα του εκτελεστικού κανονισμού (ΕΕ) 2018/1882
                     
                  
                        Εαρινή ιαιμία του κυπρίνου (SVC)
                     
                     
                        Μαρμαροκυπρίνος (Aristichthys nobilis), χρυσόψαρο (Carassius auratus), πεταλούδα (Carassius carassius), χορτοκυπρίνος (Ctenopharyngodon idellus), κυπρίνος ή γριβάδι και κυπρίνος Koi (Cyprinus carpio), ασημοκυπρίνος (Hypophthalmichthys molitrix), γουλιανός (Silurus glanis), γλήνι (Tinca tinca), χρυσοκέφαλος (Leuciscus idus)
                     
                  
                        Βακτηριακή νεφρίτιδα (BKD)
                     
                     
                        Όλα τα είδη Salmonidae
                        
                     
                  
                        Λοιμώδης παγκρεατική νέκρωση (IPN)
                     
                     
                        Λιμνοπέστροφα (Salvelinus fontinalis), κοινή πέστροφα (Salmo trutta), σολομός του Ατλαντικού (Salmo salar), (Oncorhynchus spp.), κορήγωνος (Coregonus lavaretus)
                        
                     
                  
                        Λοίμωξη από Gyrodactylus salaris (GS)
                     
                     
                        Σολομός του Ατλαντικού (Salmo salar), ιριδίζουσα πέστροφα (Oncorhynchus mykiss), αρκτοσαλβελίνος (Salvelinus alpinus), σαλβελίνος Βόρειας Αμερικής (Salvelinus fontinalis), θύμαλλος (Thymallus thymallus), λιμνοπέστροφα Βόρειας Αμερικής (Salvelinus namaycush), κοινή πέστροφα (Salmo trutta) και κάθε είδος που έχει έλθει σε επαφή με αυτά τα είδη
                     
                  
                        Ερπητοϊός των στρειδιών - 1 μνar (OsHV-1 μνar)
                     
                     
                        Στρείδι του Ειρηνικού (Crassostrea gigas)
                     
                  
                        Λοίμωξη από τον ιό άλφα των σαλμονιδών (SAV)
                     
                     
                        Σολομός του Ατλαντικού (Salmo salar), ιριδίζουσα πέστροφα (Oncorhynchus mykiss), κοινή πέστροφα (Salmo trutta)